Umberto Eco

I Umberto Eco (5 ya ing Enero 1932 – 19 ya ing Febrero 2016) métung yang Italianung medievalista (manigaral king Edad Media), filosofo, semiotico (taung mánigáral nung makanánú lang gágawâ ampóng bábié kabaldúgan karéng tanda, novelista, criticong cultural, ampóng comentarista king politica ampóng sociedad o kétawan. King Ingles, píkabaluan yang díli king kayang novela anyang 1980ng Ing Lagyu ning Rosas, métung a misteriong historical nung nú la lúlub deng semiotica,  pámaniúrí king Biblia, pámanigaral king Edad Media, ampóng teoria king literatura, ampó ing novela nang Pendulo nang Foucault, ing novela na anyang 1988 a tátagkil karéng paksang miwawángis kaníti.